En beboer i Støvring fangede i nat selv en indbrudstyv, som han tog på fersk gerning. Manden, som bor i huset, vågnede, da han kunne høre, at der var nogen i huset. Efterfølgende flygtede tyven ud på gaden, og beboeren løb efter ham. Indbrudstyven havde taget nogle tasker i huset, som han var i færd med at rode i, da beboeren pågreb ham. Tyven blev tilbageholdt, indtil politiet ankom til stedet. Indbrudstyven er en 36-årig mand fra Støvring, som var kommet ind i huset gennem et vindue, som ikke var helt lukket. Den civile anholdelse skete klokken 5.25.

Referat:
En beboer opdagede i nat en indbrudstyv i sit hjem i Støvring. Så løb han efter tyven.